Publication: Magyar Közlöny
Issue: MK-2008-177 (Year: 2008, Number: 177)
Era: 2004-2010
Section: 3. számú melléklet a 34/2008. (XII. 12.) OKM rendelethez
Paragraph Index: 1749

10. évfolyam Belépő tevékenységek A biológia tantárgy tanításának a 10. évfolyamban az a célja, hogy a tanulók • elegendő ismerethez jussanak az élővilág evolúciójának feldolgozásához, • megismerjék az állatoknak az emberétől eltérő testfelépítését, • ismerjék meg az állatok viselkedésének alapvető jellemzőit, • megismerjék a legjellegzetesebb egysejtű, állat-, növény- és gombacsoportokat, a legjellemzőbb fajokat, • ismerjék fel a hazai mérgező és ehető gombákat, • fedezzék fel az állatok, a növények, a gombák sajátságai közötti eltéréseket, • az életműködések alapján megértsék a növények és az állatok egymásrautaltságát, • felismerjék az élőlények életműködéseinek közös vonásait, • gyakorolják a kísérletező módszert, és a tapasztalatokat értékeljék, dokumentálják, 2008/177. szám • gyakorolják a biológiai folyamatok számítógépes modellezését, • megismerjék a kísérletezésnél fontos balesetvédelmi szabályokat, • ismerjék meg a sejtek összetevőinek és a sejtekben lejátszódó folyamatok értelmezése ábrák és mikroszkópos felvételek segítségével, • kapcsolják össze a kémia és biológia tantárgyban tanult biokémiai ismeretek, • ismerjék fel a sejtalkotók felépítése és működése közötti szoros összefüggés, megértsék a sejtszintű és a szervezetszintű életfolyamatok közötti kapcsolatokat, • készítsenek kiselőadást önálló témakutatással az élőlények szervezeti felépítésének és működésének összefüggéseiről, • megismerjék a fénymikroszkóp felépítését és gyakorolják használatát, • végezzenek egyszerű biokémiai vizsgálatokat, kísérleteket, tudják azokat rendezetten dokumentálni, oknyomozó módon értékelni. Témakör Tartalmak Tevékenységek Ismétlés (2 óra) Ökológiai ismeretek. Prokarióták, alacsonyabbrendű eukarióták. Az élőlények csoportjai (4 óra) A rendszerezés alapjai. Fejlődéstörténeti rendszer. A prokarióta élőlények (6 óra) A prokarióta élőlények. A prokarióta sejtek felépítése. Autotróf és heterotróf baktériumok. A kékbaktériumok. A baktériumok és a kékbaktériumok jelentősége. A mikrobiológia és kapcsolata mindennapokkal. Biológiai feladatok és megoldásuk. Az alacsonyabbrendű eukarióta élőlények (9 óra) Az alacsonyabbrendű eukarióták kialakulása, általános jellemzői. Vázuk, mozgásuk, táplálkozásuk. Kiválasztásuk, szaporodásuk. Rendszerezésük, legfontosabb csoportjaik. Az alacsonyabbrendű eukarióták jelentősége. A mikroszkóp felépítése, típusai és használatuk. Egysejtűek vizsgálata. Biológiai feladatok megoldása. Az állatok testének felépítése (12 óra) Az állatok szerveződési szintjei. Az állati sejt. Az állatok szövetei. A különböző állati sejtek. Az állatok, mint heterotróf élőlények. Az önfenntartó életműködések összefüggése. A fajfenntartás és az egyedfejlődés az állatvilágban. Az állati szövetek vizsgálata. Biológiai feladatok megoldása. Az állatok életműködései és a legfontosabb törzsei (18 óra) A szivacsok és a csalánozók. A férgek törzsei, a gyűrűsférgek. A puhatestűek törzse: a csigák, a kagylók és a fejlábúak. Az ízeltlábúak törzse: a rovarok osztálya. A rákok és a pókszabásúak. A gerincesek törzsének általános jellemzői. A porcos és a csontos halak. A kétéltűek és a hüllők. A madarak és az emlősök. Gerinctelen állat (földigiliszta, éti csiga) boncolása. Gerinces állat (ponty, madár) boncolása. Állatismeret. Biológiai feladatok megoldása. Az állatok viselkedése (9 óra) Az állatok öröklött magatartása. Az állatok tanult magatartása. A létfenntartó viselkedések. Az állatok társas viselkedése, kommunikációja. Az állatok szexuális viselkedése, az ivadékgondozás különböző formái. Az állati és az emberi viselkedés. Beszélgetés, kiselőadás. A növények teste és életműködései (32 óra) A növényi test szerveződésének és anyagcseréjének általános jellemzői. A növényi és állati sejt felépítésének összehasonlítása. Az autotróf anyagcsere. Az autotróf és heterotróf anyagcsere összehasonlítása. Telepes növények. A mohák teste és anyagforgalma. A növényi szövetek típusai, jellemzői, funkciói. A szövetes növények testfelépítése, a növények szervei. A növények táplálkozása: a gyökér és a hajtás szerepe. Gázcsere és párologtatás. A növényi légzés. Anyagszállítás: a szállítónyalábok Balesetvédelmi szabályok, laboreszközök és használatuk. Klorofill kivonat vizsgálata. A növényi szövetek mikroszkópos vizsgálata, metszetek készítése. A növényi szervek vizsgálata. Biológiai feladatok megoldása. 2008/177. szám felépítése és működése. A raktározásra módosult szervek különféle formái. A növényi kiválasztás formái. A szövetes növények mozgásai, a növényi hormonok. A növényi mozgások típusai és jellemzői. A szövetes növények szaporodása. A zárvatermők szaporítószervének felépítése. Az ivaros és ivartalan szaporodási módok, ezek jellemzői. A zárvatermők egyedfejlődése. A növények csoportjai (8 óra) Mohák, harasztok, nyitvatermők. Zárvatermők (kétszikűek és egyszikűek). Növényhatározás. Természettudományos szemlélet kialakítása. A gombák teste és életműködései (8 óra) A gombák jellemzői. A gombák testfelépítésének sajátosságai. A gombák életműködésének sajátosságai, életmódja. A gombák gyakorlati jelentősége, kölcsönhatások növényekkel és állatokkal. A legfontosabb ehető és mérgező gombák felismerése. Gombaismeret. A sejtek kémiai felépítése (22 óra) A biogén elemek. A víz biológiai szempontból fontos tulajdonságai. A kolloidok az élő rendszerekben. A szénhidrátok, lipidek, a fehérjék, a nukleinsavak legfontosabb tulajdonságai. A nukleotid-típusú vegyületek. A biogén elemek vizsgálata. Ozmózis és a kolloidok vizsgálata. A szénhidrátok vizsgálata. A lipidek vizsgálata. A fehérjék vizsgálata. Feladatok megoldása. A sejtek felépítése (13 óra) A pro- és eukarióta sejtek összehasonlítása. A citoplazma, a sejtfal. A membránok felépítése és működésének alapelvei. Az endoplazmatikus hálózat, a Golgi-membrán, a lizoszómák. A színtest és a mitokondrium. A sejtmag funkciója. Sejtalkotók vizsgálata. Mikroszkópi festékek használata. Feladatok megoldása. Év végi összefoglalás (5 óra) Látogatás biológiai intézetekben vagy egyetemi tanszékeken. Év végi összefoglalás. Csoportmunka. A továbbhaladás feltételei • A tanuló ismerjék az élőlények legfontosabb csoportjaira jellemző testszerveződési formákat. • Legyenek képesek a különféle élőlények életműködéseinek lényegét kiemelni és röviden megfogalmazni. • Legyenek képesek az élőlényeket testszerveződésük és életműködéseik alapján összehasonlítani, csoportosítani. • Ismerjék fel, hogy többféle testfelépítés is eredményezhet hasonló működést. • Legyenek képesek elkülöníteni az élőlények önfenntartó és fajfenntartó működését. • Értsék az autotróf és heterotróf anyagcsere lényegét. • Az ember és a különféle állatok testének, életműködéseinek összehasonlítása során lássák be, hogy – biológiai nézőpontból – az ember csak egy az élőlények közül. • Ismerjék az állati sejtek és szövetek legfontosabb jellemzőit. • Tudjanak példákat mondani arra, hogy az állatoknál az egyes életműködéseket milyen testszerveződés biztosítja. • Szerezzenek gyakorlatot a fénymikroszkóp kezelésében és a látómezőben észlelt kép értelmezésében. • Értsék a viselkedés biológiai alapjait. • Kapcsolják össze az állati viselkedés egyes jellegzetességét az ember viselkedésében tapasztaltakkal. • Ismerjenek néhány példát az ivadékgondozás különféle formáira. • Tudjanak példákat mondani arra, hogy a szövetes növények a különféle életműködéseiket milyen testszerveződési formákkal valósítják meg. • A testszerveződés és az anyagcsere-folyamatok alapján értsék, hogy a növények, a gombák és az állatok miért alkotnak külön országot az élőlények természetes rendszerében. 2008/177. szám • Ismerjék a zárvatermők szaporodásának, mag- és termésképzésének főbb szakaszait. • Legyenek képesek mikroszkópi metszetek készítésére. • Legyenek képesek egyszerű növényélettani vizsgálatokat, kísérleteket elvégezni, a változásokat észlelni és értelmezni, ezek eredményeit a célnak megfelelő módon rögzíteni és értelmezni. • Ismerjék a gombák legfontosabb jellemzőit, biztosan ismerjék fel a gyilkos galócát. • A tanulók ismerjék a sejtalkotók felépítése és működése közötti összefüggést, tudjanak a sejtszintű és a szervezetszintű életfolyamatok között kapcsolatot teremteni. • Legyenek képesek elvégezni egyszerű sejtbiológiai vizsgálatokat, kísérleteket, ezek eredményeit a célnak megfelelő módon rögzíteni és értelmezni. • A biológiai jelenségek magyarázatakor használják helyesen a kémia tananyagában megismert fogalmakat.

Source: https://magyarkozlony.hu/hivatalos-lapok/afec8bc05c7aa5bab86c470fb66432583c3a43c8/dokumentumok/ac8461939444793e41b3f48d2a919c12b6366309/letoltes